ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2170/98

υποβολή: Helena Torres Marques (PSE) προς την Επιτροπή

(3 Ιουλίου 1998)

Θέμα: Κρατικές ενισχύσεις που χορηγούνται από τη Γερμανία και τη Γαλλία στην επικράτειά τους

Μπορεί η Επιτροπή να αναφέρει τα ποσά των κρατικών ενισχύσεων που χορηγήθηκαν από τη Γαλλία και τη Γερμανία το 1997 και σε ποιο ύψος ανέρχεται η συνεισφορά των χωρών αυτών στην ΕΕ για το ίδιο έτος;

Απάντηση του κ. Liikanen εξ ονόματος της Επιτροπής

(10 Σεπτεμβρίου 1998)

Πληροφορίες για τις κρατικές ενισχύσεις παρέχονται στην πρόσφατη έρευνα της Επιτροπής σχετικά με τις κρατικές ενισχύσεις στην Ευρωπαϊκή Ένωση στον κατασκευαστικό τομέα και σε ορισμένους άλλους τομείς(1).

Ο κοινοτικός προϋπολογισμός χρηματοδοτείται από παραδοσιακούς ιδίους πόρους, και από ιδίους πόρους ΦΠΑ και ΑΕΠ. Το 1997, το μερίδιο της Γερμανίας στους συνολικούς πόρους του κοινοτικού προϋπολογισμού ήταν 28.2 %, σε παραδοσιακούς ιδίους πόρους 24.2 %, και σε πόρους ΦΠΑ και ΑΕΠ 29.1 % (παραδοσιακοί ίδιοι πόροι 3,432 εκατ. ECU, ΦΠΑ 10,503 εκατ. ECU και ΑΕΠ 7,281 εκατ. ECU).

Επίσης το 1997, το μερίδιο της Γαλλίας στους συνολικούς πόρους του κοινοτικού προϋπολογισμού ήταν 17.5 %, σε παραδοσιακούς ιδίους πόρους 10.9 %, και σε πόρους ΦΠΑ και ΑΕΠ 19.0 % (παραδοσιακοί ίδιοι πόροι 1,550 εκατ. ECU, ΦΠΑ 6,842 εκατ. ECU και ΑΕΠ 4,793 εκατ. ECU).

(1) COM(98)417 τελικό.
ΓΡΑΠΤΗ ΕΡΩΤΗΣΗ P-2266/98

υποβολή: Elly Plooij-van Gorsel (ELDR) προς την Επιτροπή

(13 Ιουλίου 1998)

Θέμα: Απαγόρευση των εξαγωγών κλωστοϋφαντουργικών καταλοίπων προς ανακύκλωση

Μέσω του Κανονισμού (ΕΟΚ) 259/93(1) απαγορεύεται στις επιχειρήσεις να εξάγουν επικίνδυνα απόβλητα προς χώρες που δεν ανήκουν στον ΟΟΣΑ. Το Δεκέμβριο του 1996, το πεδίο εφαρμογής του κανονισμού επεκτάθηκε και στις εξαγωγές αποβλήτων προς ανακύκλωση, μεταξύ των οποίων συγκαταλέγονται τώρα λόγου χάριν και τα μεταχειρισμένα κλωστοϋφαντουργικά προϊόντα.

Το γεγονός αυτό δημιουργεί σοβαρά προβλήματα στις επιχειρήσεις που εξάγουν τα προϊόντα αυτά για επαναχρησιμοποίηση ή ανακύκλωση.

Πού στηρίζει η Επιτροπή την άποψη ότι τα μεταχειρισμένα κλωστοϋφαντουργικά προϊόντα ανήκουν στα απόβλητα;

Γνωρίζει η Επιτροπή το περιεχόμενο της γνώμης που εξέδωσε η ΟΚΕ (10/95), η οποία κατακρίνει την πλήρη απαγόρευση των εξαγωγών προϊόντων προς ανακύκλωση, έχοντας κυρίως υπόψη την οικονομική και οικολογική σημασία της ανακύκλωσης;

Ποιες είναι οι επιπτώσεις της εν λόγω απαγόρευσης στην απασχόληση, τόσο εντός όσο και εκτός της Ένωσης;

Απάντηση της κας Bjerregaard εξ ονόματος της Επιτροπής

(7 Οκτωβρίου 1998)

Οι λόγοι για τους οποίους χρησιμοποιημένα κλωστοϋφαντουργικά προϊόντα αποτελούν απόβλητα καθορίζονται στην απάντηση της Επιτροπής στη γραπτή ερώτηση Ε-107/98 της κας Oomen-Ruijten(2).

Η τροποποιημένη πρόταση της Επιτροπής για κανονισμό του Συμβουλίου σχετικά με την κατάρτιση κοινών κανόνων και διαδικασιών που εφαρμόζονται στις μεταφορές αποβλήτων ορισμένου τύπου προς ορισμένες χώρες μη μέλη του ΟΟΣΑ(3) θα είχε ως αποτέλεσμα την εφαρμογή διαδικασίας ελέγχου (συναίνεση μετά από ενημέρωση) για τις εξαγωγές μη επικίνδυνων αποβλήτων επί τη βάσει της αρχής της πρόληψης. Θα αποτελούσε ωστόσο εμπόδιο στις εξαγωγές μη επικίνδυνων αποβλήτων για ανακύκλωση προς χώρες μη μέλη του ΟΟΣΑ οι οποίες θα είχαν δηλώσει ότι δεν επιθυμούν να δέχονται αυτές τις εισαγωγές.

Η Επιτροπή είναι ενήμερη σχετικά με τη γνώμη της Οικονομικής και Κοινωνικής Επιτροπής στην οποία αναφέρεται το Αξιότιμο Μέλος και επί των σχετικών οικονομικών και οικολογικών ζητημάτων. Γιάυτούς τους λόγους η Επιτροπή πρότεινε διαδικασία ελέγχου αντί της πλήρους απαγόρευσης, που θα είχε τις μεγαλύτερες επιπτώσεις σε ορισμένες από τις φτωχότερες χώρες της υφηλίου με τις πλέον εύθραυστες οικονομίες. Η Επιτροπή δεν έχει ωστόσο αξιολογήσει τις επιπτώσεις στην απασχόληση.

(1) ΕΕ L 30 της 6.2.1993, σελ. 1.

(2) ΕΕ C 310 της 9.10.1998, σελ. 22.

(3) COM(94)678 τελικό.
ΓΡΑΠΤΗ ΕΡΩΤΗΣΗ E-3155/98

υποβολή: Felipe Camisón Asensio (PPE) προς το Συμβούλιο

(19 Οκτωβρίου 1998)

Θέμα: Κατανάλωση φυσικού αερίου

Πρόσφατα στοιχεία δείχνουν ξεκάθαρα ότι η κατανάλωση φυσικού αερίου μειώθηκε φανερά στα κράτη μέλη (π.χ. στην Γερμανία, τις Κάτω Χώρες, το Βέλγιο, τη Γαλλία, τη Φινλανδία, και την Αυστρία), παρότι σημειώνει σημαντική αύξηση στη Ελλάδα και την Ισπανία. Έχει να προτείνει το Συμβούλιο κάποια κοινωνικοοικονομική εξήγηση γι' αυτό το φαινόμενο; Ενόψει αυτού του γεγονότος τι προβλέπει το Συμβούλιο σχετικά με την κατανάλωση φυσικού αερίου στην περιοχή της Extremadura;

Απάντηση

(20/21 Δεκεμβρίου 1998)

Η κατανάλωση φυσικού αερίου μεταβάλλεται με το χρόνο και τούτο θα συνεχιστεί εξαιτίας μιας σειράς παραγόντων, συμπεριλαμβανομένων και των καιρικών συνθηκών. Η γενική τάση πάντως στην Ευρωπαϊκή Κοινότητα δείχνει μια σταθερή άνοδο. Το Συμβούλιο αναμένει να ενισχυθεί η ως άνω τάση μετά την έναρξη ισχύος της οδηγίας για το φυσικό αέριο.

Το Συμβούλιο δεν έχει συζητήσει για την κατανάλωση του φυσικού αερίου σε οποιαδήποτε συγκεκριμένη περιοχή.
ΓΡΑΠΤΗ ΕΡΩΤΗΣΗ E-2980/98

υποβολή: David Martin (PSE) προς την Επιτροπή

(8 Οκτωβρίου 1998)

Θέμα: Η αγορά αυτοκινήτων στην ευρωπαïκή ενιαία αγορά

Θα μπορούσε η Επιτροπή να αναφέρει, μετά από τα προβλήματα που ψηφοφόροι μου αντιμετώπισαν κατά την αγορά ευρωπαϊκών αυτοκινήτων οχημάτων, με προδιαγραφές για το Ηνωμένο Βασίλειο, από προμηθευτές στην Ολλανδία και αλλού, σε τί ενέργειες προβαίνει για να εξασφαλίσει την πραγματική ευρωπαϊκή ενιαία αγορά κατά την αγορά αυτοκινήτων;

Απάντηση του κ. Van Miert εξ ονόματος της Επιτροπής

(9 Νοεμβρίου 1998)

Η Επιτροπή παραπέμπει το αξιότιμο μέλος του Κοινοβουλίου στις απαντήσεις της στις γραπτές ερωτήσεις P-1957/97 του κ. Skinner(1), E-3298/97 του κ. Watts(2), E-1851/98 του κ. Mather(3) και E-2534/98 του κ. Mather(4).

(1) ΕΕ C 21 της 22.1.1998.

(2) ΕΕ C 158 της 25.5.1998.

(3) ΕΕ C 31 της 5.2.1999, σελ. 90.

(4) ΕΕ C 50 της 22.2.1999, σελ. 149.
ΓΡΑΠΤΗ ΕΡΩΤΗΣΗ E-3108/98

υποβολή: Hilde Hawlicek (PSE) προς την Επιτροπή

(16 Οκτωβρίου 1998)

Θέμα: Τουρισμός στις αναπτυσσόμενες χώρες - Εξασφάλιση σημαντικής πηγής εσόδων

Ο τουρισμός αποτελεί για πολλές αναπτυσσόμενες χώρες κύρια πηγή εσόδων. Ταυτόχρονα κακώς αναπτυγμένα τουριστικά προγράμματα επιφέρουν συχνά επιπτώσεις από απόψεως κοινωνικής και οικολογικής στις αναπτυσσόμενες χώρες.

Υπάρχουν στο πλαίσιο της Ευρωπαϊκής Ένωσης μελέτες πώς μπορεί η τελευταία να συμβάλει σε έναν, από κοινωνικής όσο και οικολογικής πλευράς, λογικό τουρισμό στον τρίτο κόσμο;

Απάντηση του κ. Pinheiro εξ ονόματος της Επιτροπής

(13 Νοεμβρίου 1998)

Στην ανακοίνωση της Επιτροπής με θέμα "Στρατηγική στήριξης της ανάπτυξης βιώσιμου τουρισμού στις αναπτυσσόμενες χώρες (ΑΧ) για την Ευρωπαϊκή Ένωση"(1) προτείνεται ένα στρατηγικό πλαίσιο κοινοτικής στήριξης του τομέα του τουρισμού στο σύνολο των αναπτυσσόμενων χωρών. Ξεκινώντας από τη διαπίστωση ότι ο τουρισμός αποτελεί μιαν απτή ευκαιρία οικονομικής ανάπτυξης για πολλές αναπτυσσόμενες χώρες, αλλά και ότι η ανεξέλεγκτη ανάπτυξή του θα μπορούσε να έχει επιζήμιες συνέπειες στο περιβάλλον και στην κοινωνία, η εν λόγω ανακοίνωση διευκρινίζει ότι η Κοινότητα οφείλει να θέσει ως στόχο τη διευκόλυνση της θέσπισης προϋποθέσεων, οι οποίες θα μεγιστοποιούν τη συμβολή του τουρισμού στην οικονομική και κοινωνική ανάπτυξη της χώρας υποδοχής και θα ελαχιστοποιούν τις υφιστάμενες ή δυνητικές αρνητικές επιπτώσεις του. Ειδικότερα, η προτεινόμενη στρατηγική επιμένει στην ανάγκη στήριξης των κρατικών υπηρεσιών κατά την εκτέλεση των καθηκόντων τους στον τομέα του σχεδιασμού και του ελέγχου, λαμβανομένου υπόψη του στόχου της βιωσιμότητας. Επίσης, στην ανακοίνωση προτείνεται η όσο το δυνατόν στενότερη σύνδεση της κοινωνίας των πολιτών, και ειδικότερα των τοπικών κοινοτήτων, με την ανάπτυξη του τουρισμού, μέσω της προώθησης του διαλόγου και της συμμετοχής των αντίστοιχων φορέων.

Η αυστριακή Προεδρία, η οποία επιδεικνύει ιδιαίτερο ενδιαφέρον γιάυτόν τον τομέα, εξετάζει το ενδεχόμενο έκδοσης ψηφίσματος του προσεχούς Συμβουλίου ανάπτυξης, στο οποίο θα λαμβάνονται υπόψη η προστασία του περιβάλλοντος και η καταπολέμηση των αρνητικών επιπτώσεων του τουρισμού σε κοινωνικό επίπεδο (ιδιαίτερα του προβλήματος του παιδεραστικού σεξουαλικού τουρισμού).

Ακόμη, στο επίπεδο του Παγκόσμιου Οργανισμού Εμπορίου (ΠΟΕ), η Κοινότητα ενθαρρύνει τις αναπτυσσόμενες χώρες να δεσμευθούν, στο πλαίσιο των συμφωνιών για τις υπηρεσίες, ότι θα ανοίξουν τις αγορές τους, για να διευκολύνουν την ανάπτυξη του τουριστικού τομέα, χωρίς συγχρόνως να θίγεται το δικαίωμα κάθε χώρας να ρυθμίζει η ίδια το κοινωνικό και περιβαλλοντικό πλαίσιο αυτού του τομέα.

(1) COM(98)563 τελικό.
ΓΡΑΠΤΗ ΕΡΩΤΗΣΗ αρ θ. 2983/98 του John McCARTIN προς την Επ τροπή. Υπερβολικό κόστος της ασφάλειας των αυτοκινήτων οχημάτων στην Ιρλανδία



Επίσημη Εφημερίδα αριθ. C 135 της 14/05/1999 σ. 0149



ΓΡΑΠΤΗ ΕΡΩΤΗΣΗ E-2983/98 υποβολή: John McCartin (PPE) προς την Επιτροπή (8 Οκτωβρίου 1998) Θέμα: Υπερβολικό κόστος της ασφάλειας των αυτοκινήτων οχημάτων στην Ιρλανδία Γνωρίζει η Επιτροπή το υπερβολικό κόστος για την ασφάλεια των αυτοκινήτων οχημάτων στην Ιρλανδία και θεωρεί άραγε ότι αυτό οφείλεται σε έλλειψη ανταγωνισμού στην ιρλανδική αγορά;
ΓΡΑΠΤΗ ΕΡΩΤΗΣΗ E-2375/98

υποβολή: Eryl McNally (PSE) προς την Επιτροπή

(27 Ιουλίου 1998)

Θέμα: Εκμετάλλευση των ατόμων που ταξιδεύουν μόνοι τους

Μετά την ίδρυση της Single Travellers Action Group (STAG), που αριθμεί ήδη 4.000 μέλη, ψηφοφόρος μου με επιστολή του διατυπώνει τις ανησυχίες του για το γεγονός ότι το πρόβλημα της εκμετάλλευσης των ατόμων που ταξιδεύουν μόνοι τους εξακολουθεί να παραβλέπεται σε μεγάλο βαθμό. Πράγματι, οι ταξιδεύοντες μόνοι τους εξακολουθούν να αποτελούν αντικείμενο εκμετάλλευσης εκ μέρους των ταξιδιωτικών γραφείων, που τους επιβαρύνουν, για παράδειγμα, με υψηλότερα ναύλα, ενώ δεν φαίνεται να παρέχεται κανενός είδους προστασία από τις εθνικές ενώσεις καταναλωτών.

Έχοντας υπόψη τον αυξανόμενο αριθμό των ατόμων που ζουν μόνοι, ποιες είναι οι τυχόν προτάσεις της Επιτροπής για να αποφευχθούν αυτού του είδους οι ανισότητες και να παρασχεθεί προστασία, σε ευρωπαϊκό επίπεδο, στα άτομα που ταξιδεύουν μόνοι τους; Τι επίπεδο προστασίας παρέχεται σήμερα στον τομέα αυτό από την Ευρωπαϊκή Ένωση;

Απάντηση της κ. Bonino εξ ονόματος της Επιτροπής

(20 Οκτωβρίου 1998)

Η οδηγία του Συμβουλίου 90/314/ΕΟΚ της 13ης Ιουνίου 1990 σχετικά με τα οργανωμένα ταξίδια και τις οργανωμένες διακοπές και περιηγήσεις(1), έχει ως στόχο την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τα οργανωμένα ταξίδια που πωλούνται ή προσφέρονται προς πώληση στο έδαφος της Κοινότητας. Η οδηγία έχει σχεδιαστεί για την προστασία των καταναλωτών που αγοράζουν οργανωμένες διακοπές στην Κοινότητα.

Στο άρθρο 2.4 της οδηγίας ο καταναλωτής ορίζεται ως το πρόσωπο που αγοράζει ή συμφωνεί να αγοράσει το οργανωμένο ταξίδι ("κύριος συμβαλλόμενος"), ή κάθε πρόσωπο εξ ονόματος του οποίου ο κύριος συμβαλλόμενος συμφωνεί να αγοράσει το οργανωμένο ταξίδι ("άλλοι δικαιούχοι") ή κάθε άλλο πρόσωπο στο οποίο ο κύριος συμβαλλόμενος ή ένας από τους άλλους δικαιούχους εκχωρεί το οργανωμένο ταξίδι ("εκδοχεύς"). Συνεπώς στην κοινοτική νομοθεσία δεν γίνεται διάκριση μεταξύ ταξιδιωτών είτε αυτοί ταξιδεύουν μόνοι τους είτε όχι και οι διατάξεις της ισχύουν για όλους.

Ελλείψει λεπτομερέστερων πληροφοριών σχετικά με πιθανές ανισότητες στη μεταχείριση, η Επιτροπή δεν διαπιστώνει ότι τα άτομα που ταξιδεύουν μόνα τους αδικούνται. Γενικά, οι υψηλότερες τιμές που ισχύουν για τα άτομα που ταξιδεύουν μόνα τους είναι μια από τις αρχές που γίνονται αποδεκτές από τους μηχανισμούς της αγοράς, επειδή αυτή η κατηγορία ταξιδιωτών συνεπάγεται αυξημένες τιμές διαμονής και μεταφοράς πράγμα το οποίο έχει αυτονόητο αντίκτυπο στις τιμές.

(1) ΕΕ L 158 της 23.6.1990.
ΓΡΑΠΤΗ ΕΡΩΤΗΣΗ E-2017/98

υποβολή: Hiltrud Breyer (V) προς την Επιτροπή

(30 Iουνίου 1998)

Θέμα: Γενετική τεχνολογία στα βιολογικά τρόφιμα

Στις ΗΠΑ εξετάζεται τους τελευταίους μήνες πρόταση νόμου της USDA για τις ρυθμίσεις παρασκευής τροφίμων από οικολογικές καλλιέργειες (USDA National Organic Program Proposal Rule). Με την πρόταση αυτή επετράπη η εφαρμογή της γενετικής τεχνολογίας σε προϊόντα από οικολογικές καλλιέργειες. Η πρόταση USDA ερχόταν σε αντίθεση με τις κοινοτικές προδιαγραφές ως προς 27 σημεία. Στο πλαίσιο της ΠΟΕ θα υπήρχε κίνδυνος να διεισδύσουν στην ευρωπαϊκή αγορά γενετικά μεταλλαγμένα τρόφιμα που έχουν χαρακτηρισθεί ως οικολογικά και να παραπλανήσουν τον καταναλωτή. Στο μεταξύ η πρόταση αποσύρθηκε. Αποτελεί ωστόσο εξαιρετικό παράδειγμα για το πόσο εύκολα μπορεί να παραβιασθούν οι ευρωπαϊκές προδιαγραφές στο πλαίσιο του διεθνούς εμπορίου.

1. Κατά τις διαπραγματεύσεις με τις ΗΠΑ κατέβαλε η ΕΕ προσπάθειες για την τροποποίηση της πρότασης USDA;

2. Εάν ναι, πώς προγραμματίζεται η συμφωνία αμοιβαίας αναγνώρισης μεταξύ των ΗΠΑ και της ΕΕ σχετικά με τα τρόφιμα;

3. Εάν ναι, ποια πρότυπα πρέπει να καθορισθούν; Θα διατηρήσει η ΕΕ τις σημερινές προδιαγραφές της;

4. Ποια θέση καταλαμβάνουν η προστασία του περιβάλλοντος και τα συμφέροντα του καταναλωτή στις διαπραγματεύσεις για τη νέα υπερατλαντική αγορά και/ή τη νέα υπερατλαντική εταιρική σχέση (NTM και NTP);

5. Κατά πόσο θα περιλαμβάνονται σε αυτές τα τρόφιμα;

6. Ποια μορφή συμφωνίας προβλέπεται μεταξύ της NTM και NTP για τα τρόφιμα;

7. Ποιες διαδικασίες προγραμματίζονται για την επιβολή κυρώσεων;

8. Συμπεριλαμβάνεται το σύνολο των γενετικά μεταλλαγμένων τροφίμων;

9. Πότε προτίθεται η Επιτροπή να συμμετάσχει σε ένα είδος NTM ή NTP για τα τρόφιμα;

Απάντηση του Sir Leon Brittan εξ ονόματος της Επιτροπής

(26 Αυγούστου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2609/98

υποβολή: Jesús Cabezón Alonso (PSE) προς την Επιτροπή

(1 Σεπτεμβρίου 1998)

Θέμα: Προώθηση κρεάτων ποιότητας

Τί πόρους έχει διαθέσει ή προτίθεται να διαθέσει η Επιτροπή για την προώθηση των κρεάτων ποιότητας, ώστε να ξεπερασθεί η προσφάτως σημειωθείσα πτώση στην κατανάλωση βοείου κρέατος, να κερδηθεί και πάλι η εμπιστοσύνη των καταναλωτών και τοιουτοτρόπως να αυξηθεί η κατανάλωση βοείου κρέατος;

Απάντηση του κ. Fischler εξ ονόματος της Επιτροπής

(17 Σεπτεμβρίου 1998)

Από το 1993, η Επιτροπή υπεστήριξε τις ενέργειες προώθησης και εμπορίας υπέρ του βοείου κρέατος ποιότητας στο πλαίσιο του κανονισμού (ΕΟΚ) 2067/92 του Συμβουλίου, της 30ης Ιουνίου 1992 σχετικά με δράσεις προώθησης και εμπορίας υπέρ του βοείου κρέατος ποιότητας(1).

Στον πίνακα που ακολουθεί συνοψίζεται η δημοσιονομική κατάσταση της χρηματοδότησης των ενεργειών:

>ΘΕΣΗ ΠΙΝΑΚΑ>

(1) ΕΕ L 215 της 30.7.1992.
ΓΡΑΠΤΗ ΕΡΩΤΗΣΗ E-2889/98

υποβολή: Bernard Lehideux (PPE) προς την Επιτροπή

(28 Σεπτεμβρίου 1998)

Θέμα: Το ενδεχόμενο επανάλειψης των διαπραγματεύσεων για την προσχώρηση της Μάλτας στην ΕΕ μετά την αλλαγή κυβέρνησης στη Μάλτα

Το Εθνικό Κόμμα (PN) του κ. Eddie Fenech Adami κέρδισε τις πρόωρες εκλογές που διεξήχθησαν στις 5 Σεπτεμβρίου 1998 στη Μάλτα.

Ο κ. Eddie Fenech Adami, ο οποίος εγκαθίσταται για τρίτη φορά στο Auberge de Castille, είχε πάντα την πρόθεση να ετοιμάσει τη χώρα του για να ενταχθεί στην Ευρωπαϊκή Ένωση. Αυτός ήταν που ξεκίνησε την υποψηφιότητα της Μάλτας για ένταξη, η οποία στη συνέχεια "πάγωσε" από την κυβέρνηση των εργατικών του κ. Alfred Sant, ο οποίος ανήλθε στην εξουσία το 1996.

Ο νέος πρωθυπουργός δείχνει να θέλει να ξαναξεκινήσει τη διαδικασία προσχώρησης της Μάλτας στην Ευρωπαϊκή Ένωση.

1. Ποιά είναι τα διαδιαβήματα στα οποία θα πρέπει να προβεί ο νέος πρωθυπουργός της Μάλτας για να υποβληθεί αυτή η υποψηφιότητα;

2. Μετά από πόσο καιρό θα μπορούσε να οδηγήσει αυτή η διαδικασία στην ένταξη της Μάλτας στην Ευρωπαϊκή Ένωση;

Απάντηση του κυρίουvan den Broek εξ ονόματος της Επιτροπής

(3 Νοεμβρίου 1998)

1. Ο νέος αντιπρόεδρος της κυβέρνησης της Μάλτας και υπουργός Εξωτερικών συνήντησε τον αυστριακό υπουργό Εξωτερικών στη Βιέννη στις 14 Σεπτεμβρίου 1998 και υπέβαλε επισήμως το αίτημα να επαναδραστηριοποιηθεί η αίτηση της Μάλτας για συμμετοχή στην Ένωση ως μέλους.

2. Το Συμβούλιο Γενικών Υποθέσεων της 5ης Οκτωβρίου 1998 ζήτησε από την Επιτροπή να ενημερώσει τη γνώμη της του 1993 για το αίτημα της Μάλτας σχετικά με την προσχώρησή στην Ένωση. Θα πρέπει να υπενθυμισθεί ότι η οποιαδήποτε απόφαση για τις διαπραγματεύσεις προσχώρησης με τη Μάλτα θα πρέπει να ληφθεί από το Συμβούλιο.
ΓΡΑΠΤΗ ΕΡΩΤΗΣΗ αρ θ. 2634/98 tων βουλετών Otto von HABSBURG , Hiltrud BREYER , Charles GOERENS , Klaus-Heiner LEHNE , Claudia ROTH , Wilmya ZIMMERMANN , Karl HABSBURG-LOTHRINGEN προς το Συμβούλ ο. Απαίτηση θεώρησης για τη Βουλγαρία και Ρουμανία - Εκθέσεις εμπειρογνωμόνων



Επίσημη Εφημερίδα αριθ. C 135 της 14/05/1999 σ. 0084



ΓΡΑΠΤΗ ΕΡΩΤΗΣΗ E-2634/98 υποβολή: Otto von Habsburg (PPE) , Hiltrud Breyer (V) , Charles Goerens (ELDR) , Klaus-Heiner Lehne (PPE) , Claudia Roth (V) , Wilmya Zimmermann (PSE) και Karl Habsburg-Lothringen (PPE) προς το Συμβούλιο (1 Σεπτεμβρίου 1998) Θέμα: Απαίτηση θεώρησης για τη Βουλγαρία και Ρουμανία - Εκθέσεις εμπειρογνωμόνων Τον τελευταίο καιρό διάφορες επιτροπές εμπειρογνωμόνων επισκέφθηκαν την Βουλγαρία και τη Ρουμανία και συζήτησαν επί τόπου γύρω από την προβληματική των θεωρήσεων. Έως σήμερα δεν έχει δημοσιευθεί καμία σχετική έκθεση. Στην περίπτωση κατά την οποία υπάρχουν τέτοιες εκθέσεις, πότε προτίθεται το Συμβούλιο να τις υποβάλει στο Κοινοβούλιο; Σε τι συμπεράσματα έφθασε το Συμβούλιο σχετικά με το ζήτημα αυτό; Σε περίπτωση κατά την οποία οι εκθέσεις αυτές δεν έχουν ακόμα εκπονηθεί, πότε πρόκειται να εκπονηθούν; Απάντηση (16 Νοεμβρίου 1998) Το Συμβούλιο δεν συμμετέχει στις επιτροπές εμπειρογνωμόνων τις οποίες αναφέρει ο αξιότιμος κ. Βουλευτής, και συνεπώς δεν γνωρίζει για την ύπαρξη ή όχι πιθανών εκθέσεων που να έχουν εκπονηθεί από τις εν λόγω επιτροπές.
ΓΡΑΠΤΗ ΕΡΩΤΗΣΗ E-3144/98

υποβολή: Roberto Mezzaroma (PPE) προς την Επιτροπή

(16 Οκτωβρίου 1998)

Θέμα: Σχέσεις με την Νότιο Αφρική

Αναφορικά με τις πολιτικές και οικονομικές σχέσεις με τη Νότιο Αφρική, είναι αναγκαίο να γνωρίζουμε τη φύση και το εύρος των καταρτισμένων προγραμμάτων που πρόκειται να υλοποιηθούν ή υλοποιούνται ήδη, τη χρονική διάρκεια εκτέλεσης, το συνολικό μέγεθος των πόρων που χρησιμοποιούνται ή των πόρων που πρόκειται να χρησιμοποιηθούν σε μια σαφώς προσδιορισμένη χρονική περίοδο, τις μεθόδους της πολιτικής, οικονομικής και τεχνικής διαχείρισης σύμφωνα με τα ιδιαίτερα χαρακτηριστικά των επιμέρους προγραμμάτων, την τυπολογία των επιχειρήσεων ή κοινοπραξιών που πρόκειται να συμμετάσχουν στην εκτέλεση των ανωτέρω προγραμμάτων ή έχουν ήδη εκδηλώσει ενδιαφέρον. Τέλος, είναι αναγκαίο να γνωρίζουμε ποια είναι τα σημεία αναφοράς τα οποία έχει στη διάθεσή της η Επιτροπή καθώς και τη θέση και τα ονόματα των άμεσα υπευθύνων.

Απάντηση του κυρίουPinheiro εξ ονόματος της Επιτροπής

(9 Νοεμβρίου 1998)

Η Επιτροπή αποστέλλει απέυθείας στο Αξιότιμο Μέλος του Κοινοβουλίου και στη γενική γραμματεία του Κοινοβουλίου αντίγραφο της ετήσιας έκθεσης για το ευρωπαϊκό πρόγραμμα για την ανασυγκρότηση και την ανάπτυξη στη Νότιο Αφρική (EPRD) (1996 και 1997). Η έκθεση αυτή και τα παραρτήματά της (νομική βάση, ενδεικτικό πολυετές πρόγραμμα, κατάσταση συμβάσεων που έχουν ανατεθεί) περιέχει την πληροφορία που ζητεί το Αξιότιμο Μέλος του Κοινοβουλίου. Αποστέλλεται επίσης απέυθείας στο Αξιότιμο Μέλος του Κοινοβουλίου και στη γενική γραμματεία του Κοινοβουλίου ο κατάλογος των προγραμμάτων που θα εκκινήσουν το 1998.

Ο κατάλογος των υπαλλήλων που έχουν αναμιχθεί απέυθείας στην εφαρμογή του προγράμματος EPRD στην Πραιτώρια και στις Βρυξέλλες προωθείται απέυθείας στο Αξιότιμο Μέλος του Κοινοβουλίου και στη γενική γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-2715/98

υποβολή: Leonie van Bladel (UPE) προς το Συμβούλιο

(1 Σεπτεμβρίου 1998)

Θέμα: Κίνδυνος προκλήσεως κύματος εγκληματικότητας λόγω του ευρώ

1. Γνωρίζει το Συμβούλιο ότι οι ευρωπαϊκές καταδιωκτικές αρχές φοβούνται την αύξηση της εγκληματικότητας λόγω της έναρξης χρησιμοποιήσεως του ευρώ;

2. Ποια μέτρα προτίθεται να λάβει το Συμβούλιο ούτως ώστε να διασφαλιστεί η χρησιμοποίηση του ευρώ ως νομίμου μέσου πληρωμής;

3. Γνωρίζει το Συμβούλιο ότι το ολόγραμμα το οποίο θα έφεραν τα νέα χαρτονομίσματα ευρώ προκειμένου να προστατευθούν από παραχαράκτες, απωλέσθηκε χωρίς να υπάρχουν ίχνη του κατά τη διάρκεια αεροπορικού ταξιδίου από το Παρίσι στο Μόναχο;

4. Μπορεί να διαβεβαιώσει το Συμβούλιο ότι το ολόγραμμα αυτό δεν έχει περιέλθει σε εγκληματική οργάνωση και ότι δεν πρόκειται να χρησιμοποιηθεί καταχραστικώς;

5. Με ποιον τρόπο εγγυάται το Συμβούλιο ότι ο απλός ευρωπαίος πολίτης θα είναι εις θέση να διαχωρίζει τα αληθινά από τα παραχαραγμένα ευρώ;

Απάντηση

(30 Νοεμβρίου 1998)

Το Συμβούλιο θα ήθελε κατ' αρχήν να υπενθυμίσει τα συμπεράσματά του της 19ης Μαΐου 1998 με τα οποία υπογράμμιζε τη σημασία της εισαγωγής αποτελεσματικού συστήματος προστασίας ανά την Νομισματική Ένωση, μόλις εισαχθούν τα χαρτονομίσματα και τα νομίσματα ευρώ. Η Ευρωπόλ θα πρέπει να διαδραματίσει σημαντικό ρόλο στον τομέα αυτό. Το Συμβούλιο σημείωσε τις εργασίες που έχει αναλάβει η Επιτροπή για την προστασία της Νομισματικής Ένωσης και του ευρώ. Τα δύο όργανα θα συνεχίσουν να συνεργάζονται στενά μεταξύ τους και με την Ευρωπαϊκή Κεντρική Τράπεζα σύμφωνα με την κατανομή των αρμοδιοτήτων που ορίζεται στη Συνθήκη του Maastricht για να θεσπίσουν μηχανισμούς ανταλλαγής πληροφοριών και άλλα μέτρα προκειμένου να εξασφαλισθεί στενή και τακτική συνεργασία για την πρόληψη και την καταπολέμηση της παραχάραξης. Εξυπακούεται ότι η ουσιαστική καταπολέμηση της παραχάραξης χαρτονομισμάτων και νομισμάτων εναπόκειται στα κράτη μέλη.

Έκτοτε συνεχίστηκαν οι εργασίες σε επίπεδο εμπειρογνωμόνων. Η Ευρωπόλ στο πλαίσιο της διευρυμένης εντολής που προβλέπεται να της ανατεθεί θα ενισχύει τη δράση των κρατών μελών για την πρόληψη και την καταπολέμηση της παραχάραξης ως ιδιαιτέρως της παραχάραξης του Ευρώ χάρη σε μια καλύτερη ανταλλαγή πληροφοριών μεταξύ των αρμοδίων αρχών των κρατών μελών καθώς και την από κοινού και συγκεντρωτική εκμετάλλευση των αστυνομικών πληροφοριών Ταυτόχρονα η ΕΚΤ (η οποία είναι κατ' αποκλειστικότητα αρμόδια για την έκδοση των χαρτονομισμάτων ευρώ) θα συγκεντρώσει τις προσπάθειές της στην τεχνική πρόληψη της παραχάραξης.

Η εξαφάνιση κατά τη μεταφορά δοκιμαστικού υλικού για την παραγωγή πλακών ολογράμματος στις 12 Μαΐου 1998 δεν θα έχει επιπτώσεις επί της ασφαλούς προπαρασκευής των χαρτονομισμάτων ευρώ. Αμέσως μετά από το επεισόδιο αυτό, κατασκευάσθηκε δοκιμαστικό υλικό με τελείως διαφορετικό σχέδιο. Η τρέχουσα παραγωγή πρωτοτύπων των χαρτονομισμάτων βασίζεται στο νέο αυτό υλικό.
ΓΡΑΠΤΗ ΕΡΩΤΗΣΗ P-3101/98

υποβολή: Maren Günther (PPE) προς την Επιτροπή

(8 Οκτωβρίου 1998)

Θέμα: Διαγωνισμός της Επιτροπής

Ο τελευταίος διαγωνισμός της Επιτροπής για υπαλλήλους ακυρώθηκε λόγω σημαντικών παραβάσεων.

1. Ποίος φέρει την ευθύνη για τις προκληθείσες ζημίες, στους υποψήφιους που συνίστανται στην απώλεια αμοιβών και δαπανών ταξιδίου;

2. Ποιά πειθαρχικά μέτρα θα ληφθούν κατά των υπεύθυνων υπαλλήλων της Επιτροπής, που δεν έλαβαν τα απαραίτητα μέτρα για να διασφαλισθεί ή σύμφωνα προς τα κεκανονισμένα διεξαγωγή του διαγωνισμού;